**Юлія Валянцінаўна Джыма** (укр.: Юлія Валентинівна Джима, нар. 19 верасня 1990, Кіеў, Украінская ССР, СССР) — украінская біятланістка. Алімпійская чэмпіёнка 2014 года ў эстафеце, двухразовая чэмпіёнка Еўропы па біятлоне ў эстафетах.

Біяграфія
---------

Бацька спартсменкі — Валянцін Джыма, былы ўкраінскі біятланіст, удзельнік Алімпійскіх гульняў у Лілехамеры.

За асноўную зборную Украіны Джыма дэбютавала ў сезоне 2011/2012 на этапе кубка свету ў Оберхофе і ў першай жа сваёй гонцы здолела набраць ачкі, заняўшы 34-е месца ў спрынце. Прымала ўдзел у чэмпіянаце свету па біятлоне ў Рупольдынгу. На апошнім этапе кубка свету ў Ханты-Мансійску Джыма паказала лепшы вынік у сезоне, заняўшы 17-е месца ў спрынце. З 2008 года вучыцца на гуманітарным факультэце Сумскага дзяржаўнага універсітэта.

Кар'ера ў Кубку свету
---------------------

### Сезон 2011/12

У канцы снежня 2011 года прэзідэнт Федэрацыі біятлону Украіны Уладзімір Брынзак заявіў, што Джыма ўвайшла ў склад каманды на чацвёрты этап Кубка свету.

Дэбют Юліі у кубку свету адбыўся 4 студзеня 2012 года на чацвёртым этапу ў нямецкім Оберхофе. Джыма разам з Аленай Підгрушнай, Вітай і Валяй Семярэнка заняла 8-е месца ў эстафеце, адстаўшы ад пераможцаў — каманды Расіі амаль на чатыры хвіліны. Праз дзень, 6 студзеня, украінка дэбютавала ў асабістай гонцы — спрынце, дзе заняла 34-е месца (+0), набраўшы першыя ачкі ў кар'еры. Наступныя тры этапы Юлія прапусціла.

21-гадовая спартсменка вярнулася ў Кубак свету на восьмым этапе, які праходзіў у фінскім Кантыялахці. Прапусціўшы змешаную эстафету, Джыма ў спрынтарскай гонцы заняла 19-е месца. У пераследзе ўкраінка адсунулася на 14-ю пазіцыя, заняўшы выніковае 33-е месца. На Чэмпіянаце свету ў Рупольдынгу Джыма правяла дзве гонкі: спрынт і пасьюце, заняўшы 39-е і 48-е месца адпаведна. Апошні этап сезону склаўся для Юліі адносна ўдала: у спрынце яна заняла 17-е месца, паказаўшы на той момант лепшы вынік у кар'еры. Аднак у пераследзе поспех развіць не ўдалося і c пяццю промахамі ўкраінская спартсменка адкацілася на 21-ю пазіцыю, заняўшы 38-е месца. У агульным заліку Юлія Джыма заняла выніковае 60-е месца, набраўшы 66 ачкоў.

### Сезон 2012/13

Сезон 2012/13 стаў першым паўнавартасным сезонам ў кар'еры маладой спартсменкі. Джыма выступіла на 8-мі з 9-ці этапаў, прапусціўшы толькі сёмы этап, які праходзіў у Хольменкалене, а таксама заваявала срэбра Чэмпіянату свету ў эстафетнай гонцы.

Першыя тры этапы, якія праходзілі ў пачатку сезона, склаліся для Джыма няўдала: украінка толькі двойчы ў асабістых гонках здолела патрапіць у 20-ку наймацнейшых, заняўшы 13-е і 15-е месца ў спрынтарскіх гонках ў Эстэрсундзе і Хохфільцэне адпаведна. У першай эстафеце сезону Юлія разам з камандай заняла 2-е месца, прапусціўшы наперад толькі нарвежак.

Зноскі
------

1. ↑  Юлия ДЖИМА: «Мама болела за Пуаре, а я за Бьорндалена» Архівавана 10 студзеня 2017.
2. ↑  Джима вошла в состав сборной Украины на 4-й этап Кубка мира (руск.). *Sports.ru* (27 снежня 2011).
3. ↑  Кубок мира (жен). Эстафета. Россия победила, Норвегия – 2-я, Германия – 4-я (руск.). *Sports.ru* (4 студзеня 2012).
4. ↑  *Чемпионат.com*. "Серебряная" эстафета Украины (руск.)(недаступная спасылка). *Чемпионат.com* (15 лютага 2013). Архівавана з першакрыніцы 24 верасня 2015. Праверана 21 лютага 2014.

Спасылкі
--------

* Профіль IBU (англ.)
* Профіль на biathlon.com.ua